Gustave Doré

Paul Gustave Doré (* 6. január 1832, Štrasburg, Francúzsko – † 23. január 1883, Paríž, Francúzsko) bol francúzsky umelec, rytec a ilustrátor. Doré primárne pracoval tiež s drevorytom a oceľorytom.

 Tvorba 
Doré sa narodil v Štrasburgu a v roku 1847 boli vydané jeho prvé ilustrované príbehy. Najprv pracoval ako literárny ilustrátor v Paríži, kde bol poverený ilustrovať práce od Rabelaisa, Balzaca, Miltona a Alighieriho. Veľký úspech zožala novo ilustrovaná Anglická Biblia z roku 1866, ktorá bola po prvýkrát vystavená v roku 1867 v Londýne. Doré ilustroval najrôznejšie knihy až do svojej smrti v Paríži v roku 1883. Bol pochovaný na cintoríne Cimetière du Père-Lachaise.

Za svoj život ilustroval Doré viac ako 90 kníh či iných materiálov. Medzi jeho najvýznamnejšie patrí Danteova Božská komédia (1861), v roku 1863 Don Quijote od Miguela de Cervantesa alebo v roku 1866 Stratený raj od Johna Miltona.

 Galéria 

 Literatúra 

 Iné projekty 

 Externé odkazy 
 Gallery of Illustrations by Gustave Doré

Kategória:Francúzski maliari
Kategória:Francúzski ilustrátori
Kategória:Francúzski rytci
Kategória:Osobnosti pochované na Père-Lachaise
Kategória:Osobnosti zo Štrasburgu